Kiteni käsiraamat

# Kiteni käsiraamat

Jason Katz-Brown `<jason@katzbrown.com>`

Daniel E. Moctezuma `<democtezuma@gmail.com>`

Tõlge eesti keelde: Marek Laane
Versioon 1.3 (KDE
4.8) (2012-03-14)

Autoriõiguse märge

Kiten on KDE jaapani keele õppimise ja harjutamise vahend.

Peatükk 1. Sissejuhatus
Sissejuhatus

# Peatükk 1. Sissejuhatus

Kiten on mitme funktsiooniga rakendus: esiteks on see käepärane inglise-jaapani ja jaapani-inglise sõnaraamat, teiseks on see korralik kanji sõnaraamat, kus on mitu võimalust otsida konkreetseid märke, ning kolmandaks aitab see kanjid paremini tundma õppida.

Kõigist neist võimalustest tuleb allpool lähemalt juttu.

Peatükk 2. Sõnaraamatu kasutamine
Sõnaraamatu kasutamine

# Peatükk 2. Sõnaraamatu kasutamine

Kiteni kõige elementaarsem töörežiim on sõnaraamat, kus saab otsida nii inglis- kui jaapanikeelseid sõnu. Kiteni nimekirja võib lisada ka muid sõnaraamatuid.

Kiten kasutab vaikesõnaraamatutena Jim Breeni Edicti ja Kanjidici. Nende kohta leiab rohkem infot Edicti ja Kanjidici veebileheküljelt.

## Sõnade otsimine

Sõna otsimiseks mis tahes keeles kirjuta see tekstireale (see sarnaneb väga Konquerori asukohareaga) ja vajuta klahvi Enter või tööriistariba nuppu Otsi (ka see sarnaneb väga Konquerorile). Kiten otsib seejärel sõna vasteid.

Kiten lubab sõnu sisestada kanjis, kanas või ladina tähtedes. Tulemused on näha suures tulemuste vaates, mis hõlmab enamiku Kiteni aknast.

### Filtreerimine

Sageli on mõttekas haruldasemad sõnad otsingust välja jätta. Kiten võib seda teha sinu eest, kui valid menüükäsu Otsimine → Haruldaste filtreerimine.

### Märkus

Haruldaste sõnade filtreerimist ei toeta mitte kõik sõnaraamatufailid - õigupoolest enamik ei toetagi, välja arvatud need kaks, mis on Kiteniga kaasas.

### Levinud/vähelevinud sõnad

Veel üks võimalus teavet eristada on filtreerida levinud ja vähelevinud sõnu. See on kasulik, kui soovid keskenduda levinud sõnadele või kui sul on erihuvi just vähelevinud sõnade vastu. Ainuke erinevus haruldaste sõnade filtrist on see, et levinud/vähelevinud sõnade filtri korral kaasatakse ka haruldased/vähelevinud sõnad.

Täpsemad otsingud
Täpsemad otsingud

## Täpsemad otsingud

Kiten toetab ka täpsemaid otsinguvõimalusi kui lihtne sõnaotsing.

### Otsingud algusest/lõpust/kõikjalt

Lisaks täpse sobivuse otsingule pakub Kiten veel kolme otsimisviisi

Kui soovid otsida sõna algust, mitte aga vajutada pärast teksti sisestamist tekstiribale tööriistariba nuppu Otsi või klahvi Return, vali menüükäsk Otsimine → Tüübi sobivus → Alguse sobivus. Kui aga soovid otsida oma teksti suvalisest kohast sõnas, vali menüükäsk Otsimine → Tüübi sobivus Sobivus ükskõik kus või Alguse sobivus. Need otsimisviisid toimivad mõlema keele puhul.

### Sõnatüübi otsing

Kiten toetab sõnatüübi otsingut järgmiste tüüpide puhul: tegusõna, nimisõna, omadussõna, määrsõna, prefiks, sufiks, väljend või suvaline tüüp. Sel moel saab tulemusi veel täpsemalt filtreerida.

### Otsimine tulemustes

Veel üks Kiteni võimalusi otsingut täpsustada on uue teksti otsimine eelmise otsingu tulemustes. Selleks kasuta menüükäsku Otsimine → Otsimine tulemustes. Sarnaselt otsingutele algusest/lõpust/ükskõik kust toimib seegi mõlema keele korral.

Tegusõnade teisendamine põhivormi
Tegusõnade teisendamine põhivormi

## Tegusõnade teisendamine põhivormi

Kiten võib panna otsitavad sõnad põhivormi. Põhivormi kasutamise võimalus püüab kõrvaldada jaapani verbidelt võimaliku pöörde ning näitab tulemuste kohal teadet sisestatud tegusõna tüübi kohta. Kui kasutad otsingus mahukamat jaapanikeelset teksti, võiks selle sisse lülitada vähemalt seni, kuni sa pole jaapani verbivormide äratundmises vilumust omandanud.

Peatükk 3. Kanji otsimine
Kanji otsimine

# Peatükk 3. Kanji otsimine

Kiten suudab leida enam kui 14 000 vaikesõnaraamatus leiduva kanji seast just sulle vajaliku hõlpsasti ja kiiresti.

### Märkus

Tulemuste aknas suvalisel kanjil klõpsamine näitab selle kohta käivat infot. Tihtipeale ongi see kõige kiirem viis kanji kohta infot leida.

### Vihje

Kanji otsinguid saab samuti filtreerida, kui lülitada sisse võimalus Otsimine → Haruldaste filtreerimine.

## Tavaotsing

Ingliskeelset ja jaapanikeelset teksti saab otsida samal moel nagu tavalises sõnaraamatus.

Radikaali otsimine
Radikaali otsimine

## Radikaali otsimine

Kiteni radikaalide otsimise dialoogi abil saab otsida kanjid konkreetse radikaalikombinatsiooni ja kriipsude arvu järgi. Dialoogi avab menüükäsk Otsimine → Radikaalide valija.

Radikaali, mis peab kanjis leiduma, saab valida ühega akna allservas olevatest nuppudest. Kui soovid näha kindla kriipsude arvuga radikaale, vali kriipsude arv kerimiskastidest otse nuppude kohal. Valitud radikaalid on näha ülal asuvas nimekirjakastis.

Valimaks, kui palju kriipse kanjil peab olema, sisesta väärtused otse tulemusala all asuvatesse kerimiskastidesse.

Otsingu sooritamiseks klõpsa nuppu, mis vastab otsitavale kanjile.

Taseme otsing
Taseme otsing

## Taseme otsing

Kõigi teatud taseme kanjide nimekirja nägemiseks kirjuta see otsingukasti kujul "G:1" (G: on Kanjidici taset tähistav silt).

Kriipsude otsimine
Kriipsude otsimine

## Kriipsude otsimine

Kui soovid näha kõiki konkreetse kriipsude arvuga kanjisid, kirjuta soovitud number tekstiribale, näiteks "S:2".

Kanjide nimekiri
Kanjide nimekiri

## Kanjide nimekiri

See kanjide brauseri osa võimaldab näha taseme ja kriipsude arvu järgi filtreeritud kanjide nimekirja. Kanjil klõpsates näeb selle kohta üksikasjalikku teavet. Kanjide brauser eristab nimekirjas Jouyou, Jinmeiyou ja mitte-Jouyou kanjisid. Kõik kanjid on saadaval KANJIDIC-i sõnaraamatu vahendusel.

Kanji teave
Kanji teave

## Kanji teave

Selles osas näeb üksikasjalikku teavet kanji kohta: kriipsude tase ja arv, hääldus ja tähendus.

Peatükk 4. Mitmesugust
Mitmesugust

# Peatükk 4. Mitmesugust

See peatükk kirjeldab mitmesuguseid võimalusi, mida saab kasutada Kiteni peaakna mõlemas režiimis.

## Ajalugu

Kiten peab meeles kõik sinu päringud. Viimaseid tulemusi võib näha, kui klõpsata sisendväljast paremal asuval linnukesele. Ajaloos ühe tulemuse võrra edasi liikumiseks vali Liikumine → Edasi. Ajaloos ühe tulemuse võrra tagasi liikumiseks vali Liikumine → Tagasi.

Fondid
Fondid

## Fondid

Kiten võimaldab valida, millist fonti kasutada tulemuste vaates. Selleks ava Kiteni seadistustedialoog (Seadistused → Kiteni seadistamine...) ja vali kaart Font, kus saadki valida meelepärased fondid.

### Märkus

Qt™ uus fondiasendussüsteem tagab jaapani märkide kasutamise korral alati jaapani fondi kasutamise isegi juhul, kui kirjatüüp seda ei sisalda. See tagab, et suvalise fondi valimisel on ometi kõik korrektselt näha.

Peatükk 5. Autorid ja litsents
Autorid ja litsents

# Peatükk 5. Autorid ja litsents

Kiteni autoriõigus 2001, 2002: Jason Katz-Brown

Arendajad

- Jason Katz-Brown `(jason AT katzbrown.com)` - algne autor.

- Neil Stevens `(neil AT qualityassistant.com)` - koodi lihtsustamine, ettepanekud kasutajaliidese osas.

- Jim Breen `(jwb AT csse.monash.edu.au)` - kirjutas xjdici, millelt Kiten laenas koodi, ning xjdici indeksifaili generaatori; samuti on ta edicti ja kanjidici põhiautor ning need mõlemad on Kitenile hädavajalikud.

- Paul Temple `(paul.temple AT gmx.net)` - portimine KConfig XT-sse ja veaparandused.

- David Vignoni `(david80v AT tin.it)` - SVG ikoon.

- Joe Kerian `(jkerian AT gmail.com)` - ümberkirjutamine KDE4 tarbeks.

- Eric Kjeldergaard `(kjelderg AT gmail.com)` - ümberkirjutamine KDE4 tarbeks.

- Daniel E. Moctezuma `(democtezuma AT gmail.com)` - põhivormi teisendamise süsteemi parandamine, EDICT-i ja KANJIDIC-i sõnaraamatu uuendamine, kasutajaliidese parandamine, kanjide brauser, veaparandused, koodi lihvimine ja lihtsustamine.

Dokumentatsiooni autoriõigus 2002: Jason Katz-Brown

Dokumentatsiooni autoriõigus 2012: Daniel E. Moctezuma

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.